**Príloha č. 6**

**Podmienky účasti**

**Podmienky účasti vo verejnom obstarávaní, týkajúce sa osobného postavenia**

Zoznam a krátky opis podmienok: Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní.

V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

**Podmienky účasti vo verejnom obstarávaní, týkajúce sa finančného alebo ekonomického postavenia**

Neaplikuje sa.

**Podmienky účasti vo verejnom obstarávaní, týkajúce sa technickej alebo odbornej spôsobilosti**

Uchádzač musí spĺňať nasledovné podmienky účasti týkajúce sa technickej alebo odbornej spôsobilosti:

**Podmienka účasti podľa § 34 ods. 1 písm. a)**

Uvedenú podmienku účasti preukazuje uchádzač/záujemca predložením zoznamu dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. **Dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní**.

Minimálna úroveň požadovaná verejným obstarávateľom podľa bodu A)

Uchádzač musí potvrdeniami preukázať, že v uvedenom období zrealizoval (v období predchádzajúcich 3 rokov odo dňa vyhlásenia verejného obstarávania) minimálne jednu samostatnú zákazku rovnakého alebo obdobného charakteru ako je predmet zákazky. Zákazkou rovnakého alebo obdobného charakteru ako je predmet časti predmetu zákazky, pre ktorú uchádzač predkladá cenovú ponuku:

pre časť 1 Systém pre ukladanie a koreláciu logov v sieti a Systém pre centrálnu automatizáciu a správu zariadení a to v minimálnom súhrnnom objeme 90 000,00 EUR bez DPH

pre časť 2 Next Generation Firewall v hardwarovom prevedení a to v minimálnom súhrnnom objeme 170 000,00 EUR bez DPH

V prípade predloženia cenovej ponuky pre viac častí predmetu zákazky, verejný obstarávateľ požaduje predložiť požadované doklady pre každú časť predmetu zákazky, pre ktorú uchádzač predkladá cenovú ponuku.

V prípade, ak je hodnota plnenia, ktorým uchádzač preukazuje splnenie podmienky účasti uvedená v inej mene ako EUR, hodnota plnenia sa prepočíta do meny EUR uzatvorenia zmluvy, na základe ktorej je plnenie realizované, a ktoré uchádzač v zozname plnení uvedie.

V prípade ak uchádzač preukazuje splnenie podmienky účasti podľa § 34 ods. 1 písm. a) zákona o verejnom obstarávaní, ktorá svojím trvaním presahuje rozhodné obdobie piatich rokov od vyhlásenia verejného obstarávania, verejný obstarávateľ požaduje, aby uchádzač v zozname poskytnutých služieb osobitne uviedol plnenie ako aj jeho hodnotu, ktoré bolo dodané v rozhodnom období.

Verejný obstarávateľ požaduje ku každej poskytnutej službe uviesť aj cenu, lehotu dodania odberateľa a kontaktnú osobu odberateľa (meno a priezvisko, funkcia, telefón, e-mailová adresa), prípadne odkaz na Centrálny register zmlúv.

Predkladané poskytnuté služby rovnakého alebo podobného charakteru je možné preukazovať aj v rámci viacerých samostatne realizovaných projektov / plnení / zmlúv.

V prípade, ak poskytnutie služieb realizoval uchádzač ako člen skupiny dodávateľov alebo ako subdodávateľ, verejný obstarávateľ odporúča, aby uchádzač v zozname poskytnutých služieb uviedol osobitne plnenia ako aj ich hodnotu plnenia, ktoré boli realizované priamo záujemcom.

**Podmienka účasti podľa § 34 ods. 1 písm. g).**

Ak ide o stavebné práce alebo služby, uvedenú podmienku účasti preukáže uchádzač/záujemca predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

Zoznam riadiacich zamestnancov, resp. Zoznam osôb určených na plnenie zmluvy, vyhotovuje uchádzač, musí byť datovaný, podpísaný oprávnenou osobou za uchádzača.

Zoznam riadiacich zamestnancov, resp. zoznam osôb určených na plnenie zmluvy, musí obsahovať identifikáciu kľúčového odborníka v rozsahu titul, meno a priezvisko, identifikáciu aktuálneho zamestnávateľa, identifikáciu odbornej spôsobilosti, t.j. požadovaný certifikát alebo iný doklad preukazujúci kvalifikáciu.

**Minimálna úroveň požadovaná verejným obstarávateľom:**

Uchádzač musí preukázať svoju odbornú spôsobilosť na poskytovanie požadovaného plnenia potvrdením, že má k dispozícii nižšie špecifikovaných expertov spĺňajúcich stanovené požiadavky, v príslušnom počte. Nižšie uvedené požiadavky na experta záujemca preukáže predložením certifikátov podľa požiadaviek k jednotlivým pozíciám.

Pre všetky nižšie uvedené pozície súčasne platí, že musia byť vykonávané v slovenskom alebo českom jazyku.

Minimálne požadovaný počet riadiacich zamestnancov a požadovaná pozícia:

* **Kľúčový expert č. 1 - Špecialista pre infraštruktúru – 1 osoba:**

minimálne 2-ročné skúsenosti (odborná prax) v oblasti testovania funkcionalít, výkonnosti, bezpečnosti a použiteľnosti HW komponentov, odhaľovaní vád, návrhu testovacích scenárov; túto podmienku účasti uchádzač preukáže životopisom alebo ekvivalentným dokladom,

• minimálne 2 profesionálne praktické skúsenosti v testovaní funkcionalít, výkonnosti, bezpečnosti a použiteľnosti HW komponentov, odhaľovaní vád, návrhu testovacích scenárov; túto podmienku účasti uchádzač preukáže životopisom alebo ekvivalentným dokladom,

• platný certifikát VA/VM Certified Administrator, ekvivalent vydaný medzinárodne uznávanou akreditačnou alebo certifikačnou autoritou; túto podmienku účasti uchádzač preukáže prostredníctvom kópie platného certifikátu,

Verejný obstarávateľ požaduje, aby požadovaný profesijný životopis kľúčového odborníka obsahoval nasledovné povinné vecné náležitosti:

1) identifikáciu kľúčového odborníka;

2) údaje o vzdelaní – minimálne najvyššie dosiahnuté vzdelanie;

3) údaje o odbornej praxi (ak je vyžadované) - zoznam realizovaných (uskutočnených) projektov (zmlúv, zákaziek), na ktorých sa kľúčový odborník podieľal vrátane identifikácie odberateľa (objednávateľa) realizovaných (uskutočnených) projektov (zmlúv, zákaziek), vrátane kontaktu na odberateľa (objednávateľa) realizovaných (uskutočnených) projektov (zmlúv, zákaziek), vrátane stručného popisu odborných činností, ktoré kľúčový expert zabezpečoval a vrátane identifikácie pracovnej pozície, ktorú zastával;

4) dátum, miesto a vlastnoručný podpis kľúčového odborníka.

**Podmienka účasti podľa § 34 ods. 1 písm. l)** zákona o verejnom obstarávaní - uvedením podielu plnenia zo zmluvy alebo koncesnej zmluvy, ktorý má uchádzač alebo záujemca v úmysle zabezpečiť subdodávateľom

Minimálna požadovaná úroveň štandardov:

Uchádzač uvedie podiel plnenia zo zmluvy, ktorý má v úmysle zabezpečiť subdodávateľom; každý subdodávateľ, ktorý sa bude podieľať na plnení zmluvy musí byť jasne definovaný, ako aj jeho podiel na plnení predmetu zákazky, a to: identifikáciou subdodávateľa a uvedením výšky percentuálneho podielu prác, ktoré budú vykonávať. Verejný obstarávateľ uplatňuje § 38 ods. 4 Zákona o verejnom obstarávaní a to uchádzač/Zhotoviteľ nesmie Subdodávateľovi zadať vyhotovenie celého predmetu zákazky.

**Podmienka účasti podľa § 35 v súlade s § 34 ods. 1 písm. d)** zákona o verejnom obstarávaní - certifikát systému manažérstva informačnej bezpečnosti podľa normy ISO 27001.

Minimálna požadovaná úroveň štandardov:

Uchádzač predloží platný certifikát ISO 27001 – Manažérstva informačnej bezpečnosti vydaný nezávislou inštitúciou v oblasti predmetu zákazky, resp. iný ekvivalentný doklad/dokument prezentujúci zavedený systém manažérstva informačnej bezpečnosti uchádzača. V takom prípade uchádzač predloží opis tohto ekvivalentného systému manažérstva informačnej bezpečnosti alebo rovnocenné osvedčenia.

**Podmienka účasti podľa § 35 v súlade s § 34 ods. 1 písm. d)** zákona o verejnom obstarávaní - certifikát systému manažérstva kvality podľa normy ISO 9001.

Minimálna požadovaná úroveň štandardov:

Uchádzač predloží platný certifikát ISO 9001 – Manažérstva kvality vydaný nezávislou inštitúciou v oblasti predmetu zákazky, resp. iný ekvivalentný doklad/dokument prezentujúci zavedený systém manažérstva kvality uchádzača.

Za rovnocenné certifikáty k vyžadovaným certifikátom je možné považovať certifikáty vydané príslušným orgánom členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore alebo iné dôkazy o rovnocenných opatreniach predložené uchádzačom, ktorými preukáže súlad s uvedenými normami.

Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7. oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**Doklady preukazujúce splnenie podmienok účasti**

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.

Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.

Uchádzač môže doklady na preukázanie splnenia podmienok účasti určené obstarávateľom v zmysle § 39 zákona o verejnom obstarávaní predbežne nahradiť Jednotným európskym dokumentom (ďalej len ako „JED“). Manuál k vyplneniu JED je k dispozícii na internetovej adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>